Na temelju članka 15. stavak 2. Zakona o javnoj nabavi („Narodne novine“ broj: 120/16, 114/22 i 48/26) i članka 27. Statuta Općine Koprivnički Ivanec („Službeni glasnik Koprivničko - križevačke županije“ broj 6/13, 3/18, 5/20, 4/21, 4/23 i 5/24 – pročišćeni tekst) Općinsko vijeće Općine Koprivnički Ivanec na svojoj __. sjednici održanoj dana __.__.2026. godine donijelo je

[bookmark: _GoBack]PRIJEDLOG PRAVILNIKA
o provedbi postupaka jednostavne nabave


1. OPĆE ODREDBE

Članak 1.

Ovim Pravilnikom uređuju se postupci, pravila i uvjeti za nabavu robe i usluga koje provodi Općina Koprivnički Ivanec (u  daljnjem tekstu: Općina) čija je procijenjena vrijednost bez poreza na dodanu vrijednost (PDV) manja od 50.000,00 eura, te nabavu radova čija je procijenjena vrijednost bez poreza na dodanu vrijednost (PDV) manja od 100.000,00 eura (u daljnjem tekstu: jednostavna nabava), na koju se ne primjenjuje Zakon o javnoj nabavi.

Ovim Pravilnikom uređuje se poštivanje načela javne nabave, sprečavanje, prepoznavanje i uklanjanje sukoba interesa sukladno odredbama Zakona o javnoj nabavi, te način komunikacije sa gospodarskim subjektima i osiguravanje pravne zaštite putem prigovora.

Članak 2.

Jednostavna nabava je nabava roba i usluga, te projektnih natječaja procijenjene vrijednosti manje od 50.000,00 eura, odnosno nabava radova procijenjene vrijednosti manje od 100.000,00 eura za koju sukladno čl. 12. st.1. Zakona o javnoj nabavi („Narodne novine“ broj 120/16, 114/22, 48/26 - dalje u tekstu: ZJN 2016) ne postoji obveza provedba postupaka javne nabave.
Procijenjena vrijednost u smislu ovog Pravilnika odnosi se na ukupan iznos jednostavne nabave bez poreza na dodanu vrijednost (PDV-a).

1. NAČELA NABAVE
                                                       Članak 3.
U primjeni ovog Pravilnika Naručitelj je u odnosu na sve gospodarske subjekte obvezan poštovati načelo slobode, načelo kretanja robe, načelo slobode poslovnog nastana i načelo slobode pružanja usluga te načela koja iz toga proizlaze, kao što su načelo tržišnog natjecanja, načelo jednakog tretmana, načelo zabrane diskriminacije, načelo uzajamnog priznavanja, načelo razmjernosti i načelo transparentnosti.
Jednostavna nabava ne smije biti osmišljena s namjerom izbjegavanja primjene Zakona o javnoj nabavi, izbjegavanja primjene ovog Pravilnika ili s namjerom da se određenim gospodarskim subjektima neopravdano da prednost ili ih se stavi u nepovoljan položaj.
Naručitelj je obvezan primjenjivati odredbe ovoga Pravilnika na način koji omogućava učinkovitu nabavu te ekonomično, zakonito, namjensko i svrhovito trošenje proračunskih sredstava.
1. SPREČAVANJE SUKOBA INTERESA

Članak 4.

Na sve postupke jednostavne nabave koji se provode na temelju ovog Pravilnika na odgovarajući način primjenjuju se odredbe članaka 75. do 83. Zakona o javnoj nabavi kojima se uređuju sprječavanje, prepoznavanje i uklanjanje sukoba interesa.

Predstavnici Naručitelja iz čl. 76 st.2. zakona, kao i ovlaštene osobe naručitelja koje sudjeluju u pripremi i provedbi postupaka jednostavne nabave, dužni su potpisati izjavu o postojanju ili nepostojanju sukoba interesa s gospodarskim subjektima u smislu članaka 76. i 77. Zakona.

U slučaju saznanja o postojanju sukoba interesa, predstavnik Naručitelja odnosno ovlaštena osoba Naručitelja obvezna je odmah, a najkasnije dan nakon saznanja, izuzeti se iz provedbe postupka i o tome obavijestiti čelnika Naručitelja, koji postupa sukladno čl. 81. Zakona.

Naručitelj vodi i ažurira popis gospodarskih subjekata s kojima je u sukobu interesa.


1. KOMUNIKACIJA U POSTUPKU

                                                       Članak 5.

U provedbi postupaka jednostavne nabave čija je procijenjena vrijednost jednaka ili manja od 15.000,00 eura komunikacija se može obavljati elektroničkim sredstvima komunikacije (elektroničkom poštom) i posredno poštanskom pošiljkom, ili kombinacijom navedenih sredstava komunikacije, koja se odabiru ovisno o svakom pojedinom predmetu nabave.

U provedbi postupaka jednostavne nabave čija je procijenjena vrijednost veća od 15.000,00 eura odnosno kod roba i usluga veća od 25.000,00 eura, a kod radova veća od 45.000,00 eura komunikacija u postupku obavlja se elektroničkim sredstvima komunikacije putem EOJN RH, osim ako to zbog tehničkih razloga nije moguće.


1. POSTUPCI JEDNOSTAVNE NABAVE

                                                       Članak 6.

Nabava procijenjene vrijednosti do 10.000,00 eura bez PDV-a provodi se izravnim ugovaranjem, izdavanjem narudžbenice ili sklapanjem ugovora.

Nabava procijenjene vrijednosti veće od 10.000,00 eura, a do 15.000,00 eura bez PDV-a provodi se upućivanjem poziva na dostavu ponuda na gospodarskim subjektima na dokaziv način. Broj gospodarskih subjekata kojima se dostavlja poziv na dostavu ponude je minimalno tri (3), te se poziv na dostavu ponuda objavljuje na Internet stranicama Općine.

Nabava procijenjene vrijednosti veće od 15.000,00 eura bez PDV-a provodi se putem modula jednostavne nabave u EOJN RH, u skladu sa Zakonom o javnoj nabavi i ovim Pravilnikom.

Kada je to propisano Zakonom o javnoj nabavi, postupak jednostavne nabave provodi se putem javne objave u modulu jednostavne nabave EOJN RH.

                                                             Članak 7.

Postupak jednostavne nabave počinje donošenjem odluke o pokretanju postupka i imenovanju stručnog povjerenstva za jednostavnu nabavu koju donosi odgovorna osoba Naručitelja.

Pripremu i provedbu nabave provode najmanje tri (3) člana stručnog povjerenstva za jednostavnu nabavu, koje imenuje odgovorna osoba Naručitelja, te određuje njihove obveze i ovlasti u postupku jednostavne nabave. 

Najmanje jedan (1) član stručnog povjerenstva mora imati certifikat iz područja javne nabave.
Ukoliko se postupak jednostavne nabave provodi putem modula jednostavne nabave u Elektroničkom oglasniku javne nabave RH, članovi stručnog povjerenstva moraju imati ovlaštenje za rad u modulu Elektroničkog oglasnika javne nabave RH.

Članak 8.

Postupak jednostavne nabave koji se provodi kao poziv odabranim gospodarskim subjektima ili javna objava poziva pokreće se slanjem ili objavom poziva na dostavu ponuda. 
Dokumentacija u postupku jednostavne nabave iz st. 1. ovog članka mora biti jasna, razumljiva i nedvojbena, te izrađena na način da sadrži sve potrebne podatke koji ponuditelju omogućavaju izradu i dostavu ponude.


1. KRITERIJI ZA ODABIR PONUDA

Članak 9.

Najpovoljnija ponuda se odabire po kriteriju najniže cijene ili kriteriju ekonomski najpovoljnije ponude (cijena ponude i kvaliteta).

U slučaju više ponuda s istom cijenom ili istim brojem bodova, bit će odabrana ponuda koja je ranije zaprimljena.

Naručitelj uspoređuje cijene ponuda bez poreza na dodanu vrijednost. 



1. ROK I DOSTAVA PONUDE

 Članak 10.

Rok za dostavu ponuda iznosi najmanje 5 dana, a najviše 20 dana od dana slanja ili objave poziva na dostavu ponuda.

Način otvaranja ponuda ovisi o vrsti postupka jednostavne nabave koji se provodi, odnosno javno otvaranje ponuda je moguće samo u postupku jednostavne nabave s javnom objavom poziva. 


1. KRITERIJI ZA KVALITATIVNI ODABIR GOSPODARSKOG SUBJEKTA:

Članak 11.

[bookmark: _Toc318806532][bookmark: _Toc318721163]Naručitelj može, ovisno o predmetu, procijenjenoj vrijednosti i složenosti nabave, u dokumentaciji o nabavi odrediti jednu ili više osnova za isključenje gospodarskih subjekata sukladno Zakonu o javnoj nabavi.

1. Osnove za isključenje gospodarskog subjekta:
	
· Općina je obvezna isključiti gospodarski subjekt iz postupka nabave ako utvrdi da gospodarski subjekt koji ima poslovni nastan u Republici Hrvatskoj ili član upravnog, upravljačkog ili nadzornog tijela ili osobe koje imaju ovlasti zastupanja, donošenja odluka ili nadzora gospodarskog subjekta je/su pravomoćnom presudom osuđeni za kaznena djela iz članka 251. st. 1., st. 2 i st. 3. Zakona o javnoj nabavi („Narodne novine“ broj 120/16, 114/22 i 48/26).

Dokaz: izjava s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela, kojom gospodarski subjekt te osobe iz čl. 251. ZJN potvrđuju da u odnosu na njih nisu ispunjene osnove za isključenje propisane člankom 251. st. 1 i 2, te kojom gospodarski subjekt potvrđuje da u odnosu na njega nije ispunjena osnova za isključenje propisana čl. 251. st.3. ZJN.

	
· Općina je obvezna isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:
   - u Republici Hrvatskoj, ako gospodarski subjekt ima poslovni nastan u Republici   
     Hrvatskoj, ili
   - u Republici Hrvatskoj ili u državi poslovnog nastana gospodarskog subjekta, ako 
     gospodarski subjekt nema poslovni nastan u Republici Hrvatskoj.




Naručitelj neće isključiti gospodarskog subjekta iz postupka jednostavne nabave:

1. ako su obveze plaćanja dospjelih poreznih obveza i obveza za mirovinsko i 
    zdravstveno osiguranje manje od 1.000,00 eura ili
2. ako mu sukladno posebnom propisu plaćanje obveza nije dopušteno ili mu je  
    odobrena odgoda plaćanja.

Dokaz: potvrda porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje. 
Potvrda ne smije biti starija od dana početka postupka nabave.


1. Kriteriji za odabir gospodarskog subjekta (Uvjeti sposobnosti)

Za dokazivanje sposobnosti Općina može, sukladno zahtjevnosti predmeta nabave, od gospodarskog subjekta zahtijevati dokaze:
 
· Sposobnost za obavljanje profesionalne djelatnosti

Dokaz: Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegovog poslovnog nastana.

· Ekonomska i financijska sposobnost

Dokaz: potrebno je dostaviti dokument izdan od bankarskih ili drugih financijskih institucija kojim se dokazuje solventnost gospodarskog subjekta (BON-2, SOL-2 i sl.), ne stariji od 60 dana od početka postupka nabave, i/ili

Dokaz: Naručitelj će provjeriti da gospodarski subjekt na dan otvaranja ponuda nema dospjelih nepodmirenih obveza prema Općini Koprivnički Ivanec. Potvrdu izdaje Jedinstveni upravni odjel Općine Koprivnički Ivanec.

· Tehnička i stručna sposobnost

Općina može odrediti uvjete tehničke i stručne sposobnosti kojima se osigurava da gospodarski subjekt ima potrebne ljudske i tehničke resurse te iskustvo za izvršenje ugovora.

1. Potrebno iskustvo: 

Za radove:
Dokaz: Popis radova izvršenih u godini u kojoj je započeo postupak nabave i tijekom pet godina koje prethode toj godini popraćen potvrdama druge ugovorne strane o zadovoljavajućem izvršenju ugovora s istim ili sličnim predmetu nabave. 
Popis može sadržavati jedan ili više ugovora, ovisno o zahtjevnosti predmeta nabave, a čiji je iznos (kumulativno, bez PDV-a) minimalno u visini procijenjene vrijednosti nabave.

Potvrda mora sadržavati slijedeće podatke: 
1. naziv i sjedište ugovornih strana, predmet ugovora, vrijednost ugovora, datum i mjesto izvođenja radova, navod jesu li radovi izvedeni u skladu s pravilima struke i uredno izvršeni


Za robu i usluge:
Dokaz: Popis uredno pruženih/isporučenih usluga/roba koje su iste ili slične predmetu nabave. Popis može sadržavati jednu ili više usluga/roba, ovisno o zahtjevnosti predmeta nabave, a čiji je iznos (kumulativno, bez PDV-a) minimalno u visini procijenjene vrijednosti nabave.

Potvrda mora sadržavati slijedeće podatke: 
1. naziv i sjedište ugovornih strana, vrijednost robe/usluga, datum pružanja usluga ili isporuke robe 

1. Ljudski/tehnički resursi:
Dokazi: popis tehničkih i drugih stručnjaka te njihove obrazovne i stručne kvalifikacije, neovisno o tome pripadaju li izravno gospodarskom subjektu. Obrazovne i stručne kvalifikacije pružatelja usluga ili izvođača radova, i sl.


1. JAMSTVA

Članak 12.

Općina može od gospodarskog subjekta zahtijevati dostavu sljedećih jamstava:

1. Jamstvo za ozbiljnost ponude 

Jamstvo za ozbiljnost ponude u obliku bjanko zadužnice/zadužnice ovjerene kod javnog bilježnika ili polaganjem depozita ili bankovne garancije u iznosu do 3% procijenjene vrijednosti predmeta nabave (bez PDV-a).

Garancija banke mora biti bezuvjetna, neopoziva i naplativa na prvi pisani poziv, te Općina mora biti korisnik garancije. 

Jamstvo za ozbiljnost ponude je jamstvo koje se naplaćuje u slučajevima  odustajanja ponuditelja od svoje ponude u roku njezine valjanosti, dostavljanja neistinitih podataka, neprihvaćanja ispravka računske greške, nedostavljanja ažuriranih dokumenata, odbijanja potpisivanja ugovora, odnosno nedostavljanja jamstva za uredno ispunjenje ugovora. 


1. Jamstvo za uredno ispunjenje ugovora

Jamstvo za uredno ispunjenje ugovora u visini od 10% od vrijednosti ugovora (bez PDV-a) za slučaj povrede ugovornih obveza. Ponuditelj ga mora dostaviti najkasnije u roku 10 dana od dana potpisivanja ugovora. 
Jamstvo može biti u obliku bankovne garancije, bjanko zadužnice, zadužnice ili polaganjem depozita, a mora vrijediti minimalno 30 dana od krajnjeg roka za izvršenje predmeta ugovora.

Garancija banke mora biti bezuvjetna, neopoziva i naplativa na prvi pisani poziv, te Općina mora biti korisnik garancije. 

1. Jamstvo za otklanjanje nedostataka u jamstvenom roku 

Jamstvo za otklanjanje nedostataka u jamstvenom roku na rok od 2 godine od dana primopredaje radova/usluga. Nakon primopredaje radova/usluga Izvoditelj/Izvršitelj je dužan predati Jamstvo za otklanjanje nedostataka u jamstvenom roku, u visini 10% vrijednosti izvedenih radova/usluga bez PDV-a. 

Jamstvo može biti u obliku bankovne garancije, bjanko zadužnice/zadužnice ovjerene kod javnog bilježnika ili polaganjem depozita. 

Garancija banke mora biti bezuvjetna, neopoziva i naplativa na prvi pisani poziv, te Općina mora biti korisnik garancije.   


1. ANALOGNA PRIMJENA POJEDINIH ODREDBI I INSTITUTA IZ ZAKONA

Članak 13.

U postupcima jednostavne nabave članovi stručnog povjerenstva mogu, kada i ako je to primjereno predmetu nabave, primijeniti pojedine institute Zakona, kao što su pojašnjenje i upotpunjavanje ponude, ispravak računske pogreške, provjera neuobičajeno niske ponude, uz poštivanje načela javne nabave.

Gospodarski subjekti u postupku jednostavne nabave mogu nastupiti jednako kao što je Zakonom o javnoj nabavi propisano za sudjelovanje gospodarskih subjekata u javnoj nabavi (zajednica ponuditelja, oslanjanje na sposobnost drugih gospodarskih subjekata te podugovaranjem).


1. OTVARANJE, PREGLED I OCJENA PONUDA

Članak 14.

Stručno povjerenstvo za provedbu postupka jednostavne nabave provodi pregled i ocjenu pristiglih ponuda, sastavlja zapisnik o otvaranju, zapisnik o pregledu i ocjeni ponuda, te prijedlog odluke o odabiru ili odluke o poništenju.


1. ODLUKA O ODABIRU
Članak 15.

Odluka o odabiru ili odluka o poništenju donosi se u roku koji je određen dokumentacijom.
Uz odluku objavljuje se ili dostavlja Zapisnik o pregledu i ocjeni ponuda.

Nakon donošenja odluke iz stavka 1. ovog članka Naručitelj ne smije sklopiti ugovor ili okvirni sporazum prije isteka roka mirovanja.

Rok mirovanja iznosi tri (3) radna dana od dana dostave odluke ponuditeljima.

Rok mirovanja ne primjenjuje se: 
1. u postupcima jednostavne nabave procijenjene vrijednosti jednake ili manje od 15.000,00 eura,
1. ako je u postupku sudjelovao samo jedan ponuditelj čija je ponuda ujedno odabrana,
1. u slučaju žurne nabave kada bi primjena rok mirovanja ugrozila obavljanje poslova iz djelokruga Naručitelja ili prouzročila značajnu štetu.

Odluka o odabiru odnosno odluka o poništenju postaje izvršna:
1. istekom roka mirovanja ako prigovor nije izjavljen,
1. danom dostave odluke o odbacivanju ili odbijanju prigovora,
1. danom dostave odluke o odabiru ili odluke o poništenju postupka jednostavne nabave, ako se rok mirovanja ne primjenjuje.


1. PRAVNA ZAŠTITA – PRIGOVOR

Članak 16.

Gospodarski subjekt koji ima ili je imao interes za dobivanje ugovora u postupcima jednostavne nabave čija je procijenjena vrijednost veća od 15.000,00 eura, može podnijeti prigovor na odluku o odabiru ili odluku o poništenju.

Prigovor mora sadržavati najmanje: podatke o gospodarskom subjektu koji podnosi prigovor, oznaku postupka jednostavne nabave, odluku koja se osporava, razloge osporavanja.

Prigovor se podnosi čelniku Naručitelja putem modula jednostavne nabave EOJN RH u roku od tri (3) radna dana od dana dostave odluke ponuditeljima.

Povodom prigovora čelnik Naručitelja može odlučiti sljedeće:
a) odbaciti prigovor ako nije pravodoban ili nije dopušten
b) odbiti prigovor kao neosnovan
c) prihvatiti prigovor i naložiti otklanjanje utvrđenih nepravilnosti
d) poništiti postupak jednostavne nabave ili njegov dio.

Odluka o prigovoru dostavlja se podnositelju prigovora elektroničkim sredstvima komunikacije putem modula jednostavne nabave EOJN RH osim ukoliko drugačije nije propisano pozivom za dostavu ponuda.

U postupcima jednostavne nabave čija je procijenjena vrijednost manja ili jednaka 15.000,00 eura, prigovor nije dopušten.

Podnositelju prigovora ne pripada pravo na naknadu troškova u povodu izjavljenog prigovora.


1. PRIJELAZNE I ZAVRŠNE ODREDBE

Članak 17.

Stupanjem na snagu ovog Pravilnika prestaju važiti odredbe Odluke o provedbi postupaka jednostavne nabave („Službeni glasnik Koprivničko – križevačke županije“ broj 16/18).

Postupci jednostavne nabave pokrenuti do stupanja na snagu ovog Pravilnika dovršit će se prema odredbama Pravilnika koji je bio na snazi u trenutku započinjanja postupka nabave.

Članak 18.

Ova Odluka stupa na snagu osmog dana od dana objave u „Službenom glasniku Koprivničko - križevačke županije“, a objaviti će se na internetskim stranicama Općine Koprivnički Ivanec, te u Elektroničkom oglasniku javne nabave RH.

